pythainlp/thaigov-v2-corpus-22032023 huggingface dataset:
วันอังคารที่ 30 สิงหาคม 2565
ครม. เห็นชอบมอบหมายให้ พลเอก ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี
ครม. เห็นชอบมอบหมายให้ พลเอก ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี
วันที่ 30 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรีว่าสืบเนื่องจากที่ศาลรัฐธรรมนูญได้มีคำสั่งให้นายกรัฐมนตรีหยุดปฏิบัติหน้าที่นายกรัฐมนตรีตั้งแต่วันที่ 24 สิงหาคม 2565จนกว่าศาลรัฐธรรมนูญจะมีคำวินิจฉัยนั้น คณะรัฐมนตรีจึงมีมติเห็นชอบคำสั่ง สำนักนายกรัฐมนตรีเรื่องมอบหมายให้รองนายกรัฐมนตรีรักษาราชการแทนนายกรัฐมนตรี และมอบหมายและมอบอำนาจให้รองนายกรัฐมนตรีปฏิบัติราชการแทนนายกรัฐมนตรี และปฏิบัติราชการแทนนายกรัฐมนตรีในกรณีรัฐมนตรีประจำสำนักนายกรัฐมนตรีไม่อยู่หรือไม่อาจปฏิบัติราชการได้หรือไม่มีผู้ดำรงตำแหน่ง โดยมีสาระสำคัญ
ส่วนที่ 1
คณะรัฐมนตรีมอบหมายให้รองนายกรัฐมนตรีรักษาราชการแทนนายกรัฐมนตรี ดังนี้
ให้รองนายกรัฐมนตรี พลเอก ประวิตร วงษ์สุวรรณ รักษาราชการแทนนายกรัฐมนตรี ในกรณีที่ พลเอก ประวิตร วงษ์สุวรรณ ไม่อาจปฏิบัติราชการได้ ให้รองนายกรัฐมนตรีท่านอื่น เป็นผู้รักษาราชการแทนนายกรัฐมนตรี ตามลำดับ ดังนี้ นายวิษณุเครืองาม, นายอนุทิน ชาญวีรกูล, นายจุรินทร์ ลักษณวิศิษฏ์, นายดอน ปรมัตถ์วินัย และนายสุพัฒน์พงษ์ พันธ์มีเชาว์ ในการรักษาราชการแทนนายกรัฐมนตรี พลเอก ประวิตร วงษ์สุวรรณ มีอำนาจหน้าที่เช่นเดียวกับนายกรัฐมนตรี และมีอำนาจหน้าที่ในการเป็นประธานกรรมการในคณะกรรมการหรือองค์กรใด ทั้งนี้ หากรองนายกรัฐมนตรีในลำดับต่อไป เป็นผู้รักษาราชการแทนนายกรัฐมนตรี การจะสั่งการใดเกี่ยวกับการบริหารงานบุคคลและการอนุมัติเงินงบประมาณอันอยู่ในอำนาจของนายกรัฐมนตรี ต้องได้รับความเห็นชอบจาก พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรีก่อน
ส่วนที่ 2 เป็นการมอบหมายและมอบอำนาจให้รองนายกรัฐมนตรีปฏิบัติราชการแทนนายกรัฐมนตรี ในกรณีที่รองนายกรัฐมนตรีผู้ใดซึ่งได้รับมอบหมายและมอบอำนาจให้ปฏิบัติราชการแทนนายกรัฐมนตรี ไม่อยู่หรือไม่อาจปฏิบัติราชการได้ หรือพ้นจากตำแหน่ง ให้รองนายกรัฐมนตรีปฏิบัติราชการแทนนายกรัฐมนตรีตามคำสั่งฯ ในคราวนี้ด้วย
ส่วนที่ 3 เป็นการมอบหมายและมอบอำนาจให้รองนายกรัฐมนตรีปฏิบัติราชการแทนนายกรัฐมนตรี กรณีรัฐมนตรีประจำสำนักนายกรัฐมนตรีไม่อยู่หรือไม่อาจปฏิบัติราชการได้หรือไม่มีผู้ดำรงตำแหน่ง
ทั้งนี้ ตั้งแต่วันที่ 24 สิงหาคม 2565 เป็นต้นไป จนกว่าศาลรัฐธรรมนูญจะมีคำวินิจฉัยอย่างอื่น
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวเพิ่มเติมว่า คณะรัฐมนตรีชุดนี้ยังมีอำนาจเต็มทุกประการ ไม่ใช่ ครม. รักษาการ นอกจากนี้ พลเอก ประยุทธ์ จันทร์โอชา ยังคงเป็นรัฐมนตรีว่าการกระทรวงกลาโหม ตามประกาศพระบรมราชโองการวันที่ 10 กรกฎาคม 2562
วันศุกร์ที่ 9 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 9 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 วันศุกร์ที่ 9 ก.ย.2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 8,339,614 ราย
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันศุกร์ที่ 9 กันยายน 2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 8,339,614 ราย โดยเป็นการลงทะเบียนผ่านเว็บไซต์ 6,060,687 ราย และลงทะเบียนผ่านหน่วยงานรับลงทะเบียน 2,278,927 ราย ทั้งนี้ ประชาชนที่สนใจสามารถลงทะเบียนได้ 2 ช่องทางคือ 1) ลงทะเบียนผ่านเว็บไซต์https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทยจำกัด (มหาชน) (ธนาคารกรุงไทยฯ) สำนักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอำเภอทั้ง 878 อำเภอทั่วประเทศ ภายใต้กระทรวงมหาดไทย สำนักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทำการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 เช่นเดียวกัน สำหรับการลงทะเบียนในช่วงวันหยุดเสาร์ – อาทิตย์ ประชาชนที่สนใจเข้าร่วมโครงการฯ สามารถลงทะเบียนได้ที่สาขาของธนาคารข้างต้นที่เปิดให้บริการในห้างสรรพสินค้า เพื่อเป็นการอำนวยความสะดวกให้แก่ประชาชนที่ไม่สามารถลงทะเบียนได้ในวันธรรมดา
สำนักงานปลัดกระทรวงการคลัง โทร 094-858-9794 (เวลาทำการ 08.30 – 16.30 น.)
สำนักงานเศรษฐกิจการคลัง โทร. 02 273 9020 ต่อ 35023503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107
(เวลาทำการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทำการ 08.30 – 17.30 น.)
วันพฤหัสบดีที่ 13 ตุลาคม 2565
รมว.ดีอีเอส ร่วมพิธีบำเพ็ญกุศลและทำบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
รมว.ดีอีเอส ร่วมพิธีบำเพ็ญกุศลและทำบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันที่13ตุลาคม2565เวลา07:00น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมร่วมพิธีบำเพ็ญกุศลและทำบุญตักบาตรพระสงฆ์จำนวน89รูปเนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรโดยมีพล.อ.ประยุทธ์จันทร์โอชานายกรัฐมนตรีและรัฐมนตรีว่ากระทรวงกลาโหมเป็นประธานพร้อมด้วยคณะรัฐมนตรีเข้าร่วมพิธีฯณ ตึกสันติไมตรีและบริเวณด้านหน้าตึกไทยคู่ฟ้าทำเนียบรัฐบาล
*******************
วันอังคารที่ 27 กันยายน 2565
ครม. ขยายการให้  Smart Visa สำหรับผู้มีศักยภาพสูง ครอบคลุม 18 อุตสาหกรรมเป้าหมาย   มุ่งดึงดูดผู้มีทักษะสูงและนักลงทุน เร่งพัฒนาอุตสาหกรรมเป้าหมายของประเทศ
ครม. ขยายการให้  Smart Visa สำหรับผู้มีศักยภาพสูง ครอบคลุม 18 อุตสาหกรรมเป้าหมาย   มุ่งดึงดูดผู้มีทักษะสูงและนักลงทุน เร่งพัฒนาอุตสาหกรรมเป้าหมายของประเทศ ส่งเสริมการถ่ายทอดเทคโนโลยีและองค์ความรู้
วันที่ 27 กันยายน 2565 นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี อนุมัติหลักการร่างประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษสำหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น (ฉบับที่..) พ.ศ. .... สาระสำคัญเป็นการปรับปรุงอุตสาหกรรมเป้าหมายสำหรับให้คนต่างด้าวซึ่งเป็นผู้เชี่ยวชาญทักษะสูง นักลงทุน ผู้บริหารระดับสูงและผู้ประกอบการวิสาหกิจเริ่มต้น มีสิทธิขออนุญาตเข้ามาอยู่ในราชอาณาจักรเป็นกรณีพิเศษ (Smart Visa) จากเดิม 13 อุตสาหกรรมเป้าหมาย เป็น 18 อุตสาหกรรมเป้าหมาย โดยอุตสาหกรรมเป้าหมายที่เพิ่ม ได้แก่ อุตสาหกรรมการป้องกันประเทศ (National Defense Industry) อุตสาหกรรมที่สนับสนุนเศรษฐกิจหมุนเวียน โดยตรงและมีนัยยะสำคัญ เช่น การผลิตเชื้อเพลิงจากขยะการบริหารจัดการทรัพยากรน้ำ เป็นต้น (Industries that facilitate the Circular Economy directly and significantly e.g. fuel production from waste,water resources management, etc) อุตสาหกรรมอากาศยานและอวกาศ (Aviation and Aerospace Industry) การบริหารเทคโนโลยี นวัตกรรมและ Startup Ecosystem (Technology Innovation and Startup Ecosystem Management) การพัฒนาเทคโนโลยีเป้าหมาย (Targeted Technology Development ) ศูนย์กลางธุรกิจระหว่างประเทศ (International Business Center -IBC)
ทั้งนี้ ผู้ได้รับการตรวจลงตราประเภท Smart Visa จะได้รับสิทธิพิเศษต่างๆ เช่น ได้รับการยกเว้นการขอใบอนุญาตทำงาน รายงานตัวทุก 1 ปี (จากเดิมทุก 90 วัน) สามารถเดินทางกลับเข้ามาในราชอาณาจักรได้ไม่จำกัดจำนวนครั้ง (Re-entry permit) คู่สมรสและบุตรที่ชอบด้วยกฎหมายจะได้รับสิทธิในการพำนัก/การทำงานได้ โดยมีระยะเวลาเท่ากับผู้ที่ได้รับสิทธิบัตร
“ร่างประกาศ ฯ จะเป็นการช่วยดึงดูดบุคลากรทักษะสูงและนักลงทุนที่จะมีส่วนช่วยเร่งการพัฒนาอุตสาหกรรมเป้าหมายของประเทศ ตอบสนองการขับเคลื่อนเศรษฐกิจและนโยบายประเทศไทย 4.0 รวมทั้งส่งเสริมให้เกิดการถ่ายทอดเทคโนโลยีและองค์ความรู้แก่บุคลากรชาวไทยทั้งในภาครัฐและภาคเอกชนด้วย” นายอนุชา ฯ กล่าว
วันศุกร์ที่ 4 พฤศจิกายน 2565
รองโฆษกรัฐบาลชวนเยาวชนคนรุ่นใหม่ร่วมเป็นเจ้าภาพการประชุมเอเปค2022 ทำกิจกรรมเรียนรู้สาน “ชะลอม”สัญลักษณ์เอเปค ที่ศูนย์ส่งเสริมฝีมือจักสานด้วยไม้ไผ่ ภายใต้การขับเคลื่อนเศรษฐกิจBCG
รองโฆษกรัฐบาลชวนเยาวชนคนรุ่นใหม่ร่วมเป็นเจ้าภาพการประชุมเอเปค2022 ทำกิจกรรมเรียนรู้สาน “ชะลอม”สัญลักษณ์เอเปค ที่ศูนย์ส่งเสริมฝีมือจักสานด้วยไม้ไผ่ ภายใต้การขับเคลื่อนเศรษฐกิจBCG
วันที่ 4 พฤศจิกายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ได้จัดกิจกรรมส่งเสริมเยาวชนไทยเป็นเจ้าบ้านที่ดี APEC 2022 เพื่อให้น้องๆยาวชนได้ตระหนัก เข้าใจ มีส่วนร่วมและภาคภูมิใจ ในโอกาสสำคัญที่ประเทศไทยเป็นเจ้าภาพงานประชุมผู้นำความร่วมมือทางเศรษฐกิจเอเชียแปซิฟิค (APEC 2022) โดยได้นำเยาวชนเครือข่ายพัฒนาเยาวชนแห่งกรุงเทพมหานคร ไปทำกิจกรรมที่ศูนย์ส่งเสริมฝีมือจักสานด้วยไม้ไผ่ ซึ่งเป็นศูนย์จักสานใหญ่ที่สุดในโลก ในตำบลพนัสนิคม อำเภอพนัสนิคม จังหวัดชลบุรี ได้ เรียนรู้และฝึกปฏิบัติเกี่ยวกับงานจักสานชะลอม ที่เป็นภูมิปัญญาชาวบ้านนำวัตถุดิบในท้องถิ่นมาจัดทำเป็นอุปกรณ์ใส่สิ่งของ และมีบทบาทสำคัญในการการค้าของไทย ซึ่งเป็นตราสัญลักษณ์ของการประชุมเอเปค โดยกิจกรรมดังกล่าว เป็นการส่งเสริมการรับรู้และเข้าใจถึง ตราสัญลักษณ์ APEC กับกลุ่มเยาวชน ที่สะท้อนถึงความเป็นไทยและตัวตนของเอเปค
ทั้งนี้ เนื่องจาก “ชะลอม” สื่อถึงหัวข้อหลักของการประชุมเอเปคในปี 2565 คือ OPEN: ชะลอมมีลักษณะปลายเปิดไว้ใช้ใส่สิ่งของต่าง ๆ จึงเสมือนว่าเป็นการสื่อการค้าลงทุนที่เปิดกว้าง CONNECT: เพราะชะลอมมีไว้ใส่สิ่งของเพื่อขนส่ง จึงเปรียบได้กับความเชื่อมโยงระหว่างกันในภูมิภาค และ BALANCE: ชะลอมทำจากวัสดุธรรมชาติ จึงถือว่าเป็นมิตรต่อสิ่งแวดล้อมและสอดคล้องกับรูปแบบเศรษฐกิจ BCG ที่เป็นวาระสำคัญของไทยและกำลังผลักดันในเวทีเอเปค 2565 นี้ด้วย
น.ส.ทิพานัน กล่าวว่า ที่สำคัญคือ “ไผ่” เป็นพืชสารพัดประโยชน์ใช้ได้ทุกส่วน ตั้งแต่เหง้า กอ หน่อ ใบ กาบ เมล็ด กิ่ง แขนง และลำต้น ผลิตสินค้าอุปโภคบริโภค อยู่ในอุตสาหกรรมต่างๆ ทั้งก่อสร้างที่อยู่อาศัย เฟอร์นิเจอร์ อุปกรณ์ไฟฟ้าและอิเล็กทรอนิกส์ เยื่อกระดาษ กระทั่ง ยาและ เวชสำอาง สามารรถนำมาขับเคลื่อนเศรษฐกิจ BCG ได้อย่างดี
“ถือเป็นจุดเริ่มต้น สร้างการรับรู้ให้กับน้องๆเยาวชน ที่จะเป็นกำลังสำคัญในการช่วยสร้างการรับรู้ และความเข้าใจอันดีต่อการประชุมเอเปค 2022 จากเพื่อนถึงเพื่อนเยาวชนด้วยกัน ไปสู่สถาบันครอบครัว และชุมชน เพื่อช่วยกันสร้างภาพลักษณ์ที่ดีและความประทับใจให้กับผู้มาเยือน อันจะส่งผลดีในการสร้างโอกาสให้กับประชาชนและประเทศชาติในหลายมิติ”รองโฆษกประจำสำนักนายกรัฐมนตรี ระบุ
วันอังคารที่ 27 กันยายน 2565
บริษัท วิทยุการบินแห่งประเทศไทย จำกัด เปิดใช้งานระบบบริหารจราจรทางอากาศใหม่
ครบทั่วประเทศ ล่าสุดที่ศูนย์ฯ หัวหิน
บริษัท วิทยุการบินแห่งประเทศไทย จำกัด (บวท.) กระทรวงคมนาคม ได้ถ่ายโอนระบบควบคุมจราจรทางอากาศสู่ระบบใหม่ ภายใต้โครงการพัฒนาโครงสร้างพื้นฐานระบบบริการการเดินอากาศ (Thailand Modernization CNS/ATM System หรือ TMCS) เพื่อเพิ่มศักยภาพและความปลอดภัยทางการบิน โดยศูนย์ควบคุมการบินหัวหิน เป็นแห่งสุดท้ายที่ถ่ายโอนสู่ระบบใหม่ เกิดการเชื่อมโยงการใช้งานระบบ TMCS โดยสมบูรณ์ทั่วประเทศ
ดร.ณพศิษฏ์ จักรพิทักษ์ กรรมการผู้อำนวยการใหญ่ บวท. กล่าวว่า “บวท. ได้ดำเนินโครงการพัฒนาโครงสร้างพื้นฐานระบบบริการการเดินอากาศ หรือ TMCS ซึ่งเป็นโครงการติดตั้งระบบควบคุมจราจรทางอากาศระบบใหม่แทนระบบเดิม ถือเป็นการปรับเปลี่ยนเทคโนโลยีระบบบริการการเดินอากาศครั้งใหญ่ของประเทศไทย ให้ทันสมัย มีความเป็นอัตโนมัติมากขึ้น สามารถเชื่อมโยงระบบการทำงานไปยังเครือข่ายทั้งในประเทศ และต่างประเทศ อีกทั้งช่วยเพิ่มขีดความสามารถในการรองรับเที่ยวบิน เพิ่มประสิทธิภาพและความปลอดภัยในการให้บริการ รวมถึงเพิ่มศักยภาพระบบบริการการเดินอากาศของประเทศไทยให้เป็นไปตามมาตรฐานสากลและการเปลี่ยนแปลงของเทคโนโลยีการบินโลก”
ดร.ณพศิษฏ์ฯ กล่าวเพิ่มเติมว่า “บวท. ได้เริ่มเปิดให้บริการจราจรทางอากาศด้วยระบบ TMCS ที่สนามบินเชียงใหม่เป็นแห่งแรก ตั้งแต่ปี 2562 หลังจากนั้นได้ขยายการใช้งานระบบใหม่นี้ไปยังศูนย์ควบคุมการบินทั่วประเทศ โดยศูนย์ควบคุมการบินหัวหิน เป็นส่วนงานสุดท้ายที่ทำการถ่ายโอนระบบ และได้มีการนำระบบ TMCS มาใช้งาน ตั้งแต่วันที่ 25 กันยายน 2565 นับว่าเป็นฟันเฟืองส่วนสุดท้ายที่มาเติมเต็มความพร้อมของวิทยุการบินฯ ที่จะให้บริการควบคุมจราจรทางอากาศระบบใหม่ได้อย่างเต็มรูปแบบ”
ทั้งนี้ สนามบินหัวหินมีความสำคัญในเชิงยุทธศาสตร์ด้านการปฏิบัติของผู้ทำการในอากาศ ประกอบกับเป็นฐานปฏิบัติการบินและฝึกบินของหน่วยบินของทั้งทางราชการและพลเรือน เพื่อที่จะพัฒนาไปเป็นบุคลากรทางด้านการบินที่จะมีส่วนในการขับเคลื่อนอุตสาหกรรมการบินของประเทศ รวมถึงการฝึกปฏิบัติการในการสนับสนุนทางอากาศของหน่วยงานด้านความมั่นคงของชาติ และเป็นเมืองที่มีความโดดเด่นด้านการท่องเที่ยว มีธรรมชาติที่สวยงาม จึงเป็นที่นิยมของนักท่องเที่ยว อีกทั้งยังเป็นเมืองเศรษฐกิจที่สำคัญ เนื่องจากเป็นประตูสู่ภาคใต้ โดยศูนย์ควบคุมการบินหัวหิน มีภารกิจสำคัญในการให้บริการควบคุมจราจรทางอากาศเขตสนามบิน และเขตประชิดสนามบิน ทั้งอากาศยานของทางราชการ อากาศยานฝึกบิน รวมถึงเที่ยวบินพาณิชย์ นอกจากนั้นยังให้บริการข้อมูลและสารสนเทศการเดินอากาศ ปัจจุบันสนามบินหัวหินให้บริการจราจรทางอากาศ เฉลี่ยวันละ 30 เที่ยวบิน โดยเป็นเที่ยวบินจากอากาศยานฝึกบินเป็นส่วนใหญ่ มีเที่ยวบินพาณิชย์เพียง 3 เที่ยวบิน/สัปดาห์ อย่างไรก็ตาม วิทยุการบินฯ ยังคงมุ่งมั่นในการปรับปรุงพัฒนาประสิทธิภาพของระบบเทคโนโลยี เพื่อความปลอดภัยสูงสุด และสร้างความเชื่อมั่นให้กับผู้ใช้บริการ เพิ่มโอกาสการเติบโตด้านการท่องเที่ยวที่กำลังเริ่มฟื้นตัว เพื่อให้เกิดประโยชน์สูงสุดต่อภาคเศรษฐกิจและการคมนาคมขนส่งของประเทศ และสอดคล้องตามนโยบายของรัฐบาล
วันอาทิตย์ที่ 30 ตุลาคม 2565
รพ.แม่ระมาด พัฒนางานอนามัยแม่และเด็ก - บำบัดยาเสพติดประชากรพื้นที่สูง/ห่างไกล ส่วนพื้นราบ เน้นส่งเสริมสุขภาพ ป้องกันโรคไม่ติดต่อ
รองนายกรัฐมนตรีและรัฐมนตรีว่าการกระทรวงสาธารณสุข ติดตามการดำเนินงานด้านการแพทย์และสาธารณสุขในพื้นที่ห่างไกล รพ.แม่ระมาด จ.ตาก ซึ่งมีความแตกต่างทั้งเชื้อชาติ วัฒนธรรมประเพณี และความเป็นอยู่ พบเตรียมระบบการดูแลรักษาอย่างครอบคลุม ทั้งงานอนามัยแม่และ
รองนายกรัฐมนตรีและรัฐมนตรีว่าการกระทรวงสาธารณสุข ติดตามการดำเนินงานด้านการแพทย์และสาธารณสุขในพื้นที่ห่างไกล รพ.แม่ระมาด จ.ตาก ซึ่งมีความแตกต่างทั้งเชื้อชาติ วัฒนธรรมประเพณี และความเป็นอยู่พบเตรียมระบบการดูแลรักษาอย่างครอบคลุม ทั้งงานอนามัยแม่และเด็ก การบำบัดรักษายาเสพติด การส่งเสริมสุขภาพลดการป่วยด้วยโรคไม่ติดต่อเรื้อรัง
วันนี้ (30 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วยนายแพทย์ยงยศ ธรรมวุฒิ รักษาราชการแทนรองปลัดกระทรวงสาธารณสุข และคณะผู้บริหารกระทรวงสาธารณสุขติดตามการดำเนินงานด้านการแพทย์และสาธารณสุขในพื้นที่ห่างไกล ที่ โรงพยาบาลแม่ระมาด อำเภอแม่ระมาด จังหวัดตาก และกล่าวว่า เป้าหมายสำคัญของกระทรวงสาธารณสุข คือ ประชาชนทุกคน ทุกพื้นที่ ต้องได้รับการดูแลรักษาอย่างทั่วถึงและเท่าเทียม ซึ่งอำเภอแม่ระมาด อยู่ชายแดนติดกับประเทศเมียนมา พื้นที่ส่วนใหญ่อยู่ห่างไกล มีความแตกต่างทั้งเชื้อชาติวัฒนธรรมประเพณี และความเป็นอยู่ มีประชากรในพื้นที่ 59,045 คน เป็นกลุ่มชาติพันธุ์และประชากรบนพื้นที่สูงถึง 40% ปัญหาด้านสาธารณสุขที่สำคัญคือ อนามัยแม่และเด็ก มีการเกิดจำนวนมาก ขณะที่การเดินทางมายังโรงพยาบาลลำบากและการเตรียมการคลอดมีความซับซ้อน โรงพยาบาลแม่ระมาดจึงจัดการบริการและระบบรองรับ ทั้งห้องคลอดระบบความดันลบ พัฒนาศักยภาพให้สามารถทำผ่าตัดคลอดได้เอง มีICU เด็ก และแพทย์เฉพาะทางให้การดูแล นอกจากนี้ ยังพบปัญหาการติดฝิ่นในกลุ่มชาวเขา ได้จัดบริการบำบัดรักษาด้วยสารเมทาโดนให้ครอบคลุมทุกพื้นที่ และมีการติดตามอย่างต่อเนื่อง เพื่อขับเคลื่อนตามเป้าหมาย ลด เลิก ใช้ฝิ่น
สำหรับการดูแลประชาชนในพื้นที่ราบ โรงพยาบาลแม่ระมาดได้เป็นแม่ข่ายสร้างความเข้มแข็งให้กับหน่วยบริการปฐมภูมิ โดยมี อสม. ทำงานร่วมกับทีมหมอครอบครัว/สหวิชาชีพ และหน่วยงานภาคท้องถิ่น ออกเยี่ยมบ้านผู้ป่วยซึ่งส่วนใหญ่เป็นโรคไม่ติดต่อเรื้อรัง เช่น เบาหวาน ความดันโลหิตสูง ทำให้ผู้ป่วยได้รับการดูแลต่อเนื่อง และเนื่องจากปัจจุบันพบโรคไม่ติดต่อเรื้องรังในกลุ่มประชากรอายุน้อยเพิ่มมากขึ้น จึงได้ปรับกระบวนการดูแลเป็นการส่งเสริมป้องกัน โดยมีอสม.เป็นกำลังสำคัญในการดูแลสุขภาพเบื้องต้น สร้างความรอบรู้ด้านสุขภาพเพื่อป้องกันโรค ลดการเจ็บป่วย ทำให้ประชาชนมีคุณภาพชีวิตที่ดีขึ้น
************************************************** 30 ตุลาคม 2565
วันศุกร์ที่ 14 ตุลาคม 2565
สธ.แจงค่าเสี่ยงภัยโควิด ต.ค. 64 - มิ.ย. 65 อยู่ในกระบวนการจัดสรรของสำนักงบฯ
รองปลัดกระทรวงสาธารณสุข แจงค่าเสี่ยงภัยโควิด 19 ส่วนงบเงินกู้ที่ ครม.อนุมัติ 11,516 ล้านบาท ของช่วงตุลาคม 2564 - มิถุนายน 2565 อยู่ระหว่างรอกระบวนการจัดสรรของสำนักงบประมาณ ซึ่งหากได้รับจัดสรรแล้วให้ดำเนินการภายในธันวาคมนี้
รองปลัดกระทรวงสาธารณสุข แจงค่าเสี่ยงภัยโควิด 19 ส่วนงบเงินกู้ที่ ครม.อนุมัติ 11,516 ล้านบาท ของช่วงตุลาคม 2564 - มิถุนายน 2565 อยู่ระหว่างรอกระบวนการจัดสรรของสำนักงบประมาณ ซึ่งหากได้รับจัดสรรแล้วให้ดำเนินการภายในธันวาคมนี้ ส่วนที่เป็นงบกลาง 871 ล้านบาท เพิ่งได้รับจัดสรรเมื่อวันที่ 30 กันยายน ที่ผ่านมาอยู่ระหว่างดำเนินการจัดสรรให้หน่วยงาน
วันนี้ (14 ตุลาคม 2565) นายแพทย์ทวีศิลป์ วิษณุโยธิน รักษาราชการแทนรองปลัดกระทรวงสาธารณสุข กล่าวถึงกรณีบุคลากรสาธารณสุขสอบถามถึงค่าเสี่ยงภัยการดำเนินงานช่วงโควิด 19 ว่า ค่าตอบแทนเสี่ยงภัยในส่วนของหน่วยงานภายในกระทรวงสาธารณสุข วงเงินรวม 12,387.2933 ล้านบาท ประกอบด้วยเงินจาก 2 แหล่ง คือ1.งบเงินกู้ ซึ่งคณะรัฐมนตรี (ครม.) มีมติอนุมัติเมื่อวันที่ 13 กันยายน 2565 จำนวน 11,516.2933 ล้านบาท อยู่ระหว่างกระบวนการจัดสรรของสำนักงบประมาณ (และกรมบัญชีกลางออกรหัสงบประมาณฯ) เป็นรายการค่าตอบแทนเสี่ยงภัยที่จ่ายจริง ตั้งแต่เดือนตุลาคม 2564 - มิถุนายน 2565 ซึ่งให้ดำเนินการเบิกจ่าย หลังจากที่ได้รับจัดสรรแล้วภายในเดือนธันวาคม 2565 และ 2.งบกลางฉุกเฉิน วงเงิน 871 ล้านบาท เพิ่งได้รับการจัดสรรเมื่อวันที่ 30 กันยายน 2565 ซึ่งดำเนินการกันเงินไว้เบิกเหลื่อมปีงบประมาณแล้ว อยู่ระหว่างดำเนินการจัดสรรให้หน่วยงานที่เกี่ยวข้อง
ทั้งนี้ เมื่อได้รับการจัดสรรจากสำนักงบประมาณแล้ว กระทรวงสาธารณสุขจะเร่งรัดกระบวนการจัดสรรให้กับหน่วยงานต่างๆ โดยเร็วต่อไป
************************************************** 14 ตุลาคม 2565
วันศุกร์ที่ 2 กันยายน 2565
รองปลัดกระทรวงดิจิทัลฯ ร่วมเสวนา “ชีวิตหลังการใช้ PDPA” ที่วุฒิสภา
รองปลัดกระทรวงดิจิทัลฯ ร่วมเสวนา “ชีวิตหลังการใช้ PDPA” ที่วุฒิสภา
เมื่อวันที่ 1 กันยายน 2565 ดร.เวทางค์ พ่วงทรัพย์ รองปลัดกระทรวงดิจิทัลฯ ร่วมเสวนา “ชีวิตหลังการใช้ PDPA” ในวันพฤหัสที่ 1 กันยายน 2565 ที่วุฒิสภา จัดโดย คณะกรรมาธิการเทคโนโลยีสารสนเทศ การสื่อสาร และการโทรคมนาคม วุฒิสภา โดยมี นายเธียรชัย ณ นคร ประธานกรรมการคุ้มครองข้อมูลส่วนบุคคล นายปริญญา หอมเอนก กรรมการผู้ทรงคุณวุฒิในคณะกรรมการการรักษาความมั่นคงปลอดภัยไซเบอร์แห่งชาติ และ รองศาสตราจารย์ ดร.ปิยะบุตร บุญอร่ามเรือง ร่วมการเสวนา
การเสวนา มีวัตถุประสงค์ เพื่อรับฟังผลกระทบ ปัญหา ข้อจำกัด ข้อดี และข้อเสีย ในการ บังคับใช้ PDPA มาระยะหนึ่ง และเพื่อรับฟังความคิดเห็น ข้อเสนอแนะ ในการปรับปรุงข้อกำหนดการปฏิบัติตามกฎหมาย รวมถึงการติดตามการออกอนุบัญญัติที่เกี่ยวข้อง ในการเสวนา มีผู้ร่วมงานทาง online มากกว่า 2,500 คน
***********************
วันพุธที่ 2 พฤศจิกายน 2565
กระทรวงอุตฯ รณรงค์ใช้วัสดุธรรมชาติ "เทศกาลลอยกระทง" เพื่อรักษ์สิ่งแวดล้อมตาม BCG Model
กระทรวงอุตสาหกรรมร่วมสืบสานวัฒนธรรมประเพณีลอยกระทง ชวนคนไทยใช้กระทงจากวัสดุธรรมชาติ และปล่อยโคมลอยได้มาตรฐาน มผช. ร่วมรักษาสิ่งแวดล้อม ภูมิปัญญาท้องถิ่น และกระจายรายได้สู่ชุมชน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ในช่วงเทศกาลลอยกระทงที่จะมาถึงนี้ กระทรวงอุตสาหกรรมขอเชิญชวนคนไทยเลือกใช้กระทงที่ทำจากวัสดุธรรมชาติ เช่น กระทงเปลือกข้าวโพด ที่ได้รับรองมาตรฐานผลิตภัณฑ์ชุมชน (มผช.) จากกลุ่มวิสาหกิจชุมชนต่าง ๆ ของไทย เพื่อร่วมกันอนุรักษ์ภูมิปัญญาท้องถิ่นที่เป็นเอกลักษณ์ของคนไทยให้คงอยู่ ซึ่งนอกจากจะช่วยรักษาสิ่งแวดล้อมตามนโยบาย BCG Model ที่มุ่งเน้นการใช้ทรัพยากรธรรมชาติอย่างคุ้มค่าแล้ว ยังเป็นการอุดหนุนสินค้าของคนไทย ช่วยกระจายรายได้ และกระตุ้นให้เกิดการหมุนเวียนเศรษฐกิจระดับชุมชนอีกด้วย
“กระทงจากเปลือกข้าวโพด เป็นสินค้าชุมชนที่ผลิตโดยผู้ผลิตชุมชน และกลุ่มวิสาหกิจชุมชนต่าง ๆ ที่ผ่านการรับรองมาตรฐานผลิตภัณฑ์ชุมชน หรือ มผช. จากสำนักงานมาตรฐานผลิตภัณฑ์อุตสาหกรรม (สมอ.) เป็นสินค้าที่ช่วยรักษาสิ่งแวดล้อม มีความประณีต สวยงาม ไม่มีกลิ่นของสารเคมี สามารถย่อยสลายได้เองตามธรรมชาติ และนอกจากจะแนะนำให้ใช้กระทงจากวัสดุธรรมชาติในเทศกาลลอยกระทงแล้ว ผมขอแนะนำให้ปล่อยโคมลอยที่ได้มาตรฐาน มผช. ด้วย เพราะโคมลอยที่ได้มาตรฐาน ตัวโคมจะใช้วัสดุจากธรรมชาติ มีปริมาณเชื้อเพลิง ไม่เกิน 55 กรัม ใช้เวลาในการเผาไหม้ ไม่เกิน 8 นาที ซึ่งเหมาะสมกับระยะเวลาที่โคมลอยอยู่ในอากาศ และเมื่อตกลงมาสู่พื้นก็ไม่เป็นเหตุให้เกิดเพลิงไหม้ รวมทั้งให้ยึดถือปฏิบัติตามประกาศมาตรการป้องกันและการรักษาความปลอดภัยของส่วนราชการในพื้นที่อย่างเคร่งครัด โดยจะควบคุมการปล่อยโคมลอยในพื้นที่เฝ้าระวัง โดยเฉพาะพื้นที่ใกล้สนามบิน เพื่อไม่ให้โคมลอยเข้าไปติดในเครื่องบิน หรือลอยเข้าไปตกตามชุมชน ซึ่งรัฐบาลและกระทรวงอุตสาหกรรมห่วงใยชีวิตและทรัพย์สินของประชาชน ไม่อยากให้เกิดความเสียหายในเทศกาลแห่งความสุขนี้” นายสุริยะฯ กล่าว
นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม กล่าวเพิ่มเติมว่า “ปัจจุบันมีผู้ผลิตกระทงเปลือกข้าวโพดที่ได้มาตรฐาน มผช. อยู่ที่จังหวัดกำแพงเพชร จำนวน 4 ราย ได้แก่ 1) กลุ่มกระทงทรงธรรม 2) กลุ่มกระทงเปลือกข้าวโพดบ้านลานดอกไม้ 3) นางเตือนคนึง ราชา และ 4) นางวิรัตน์ ทวนธง และมีผู้ผลิตโคมลอยที่ได้มาตรฐาน มผช. จำนวน 3 ราย ได้แก่ 1) นางอัมพร จันทร์ถา 2) นายจำลอง จันทร์ถา และ 3) นายยุทธภูมิ จันทร์ถา ซึ่งทั้ง 3 ราย เป็นผู้ผลิตโคมลอยในจังหวัดเชียงใหม่ สมอ. จึงขอเชิญชวนประชาชนคนไทยร่วมกันสนับสนุนสินค้าไทย เพื่อกระจายรายได้สู่ชุมชน สร้างความยั่งยืนให้กับสินค้าชุมชนของไทย โดยสามารถเลือกซื้อกระทงและโคมลอยที่ได้มาตรฐาน มผช. ได้ตามรายละเอียดที่ สมอ. แจ้งไว้บนเว็บไซด์ หรือจะสั่งซื้อผ่านทางแอพพลิเคชั่นช้อปปิ้งออนไลน์ต่างๆ ที่ได้รับความนิยมอยู่ในขณะนี้ก็ได้” เลขาธิการ สมอ. กล่าว
“สำหรับการดำเนินงานด้านมาตรฐานผลิตภัณฑ์ชุมชน สมอ. ได้กำหนดมาตรฐานแล้วทั้งสิ้น 1,392 มาตรฐาน มีผู้ผลิตชุมชนได้รับการรับรองรวม 11,751 ราย แบ่งเป็น 5 กลุ่มผลิตภัณฑ์ ได้แก่ อาหาร 1,457 ราย เครื่องดื่ม 220 ราย ผ้าและเครื่องแต่งกาย 4,003 ราย สมุนไพรที่ไม่ใช่อาหาร 811 ราย และของใช้ ของตกแต่ง ของที่ระลึก 5,260 ราย
สามารถดูรายชื่อผู้ผลิตชุมชนที่ได้รับการรับรองได้ที่https://tcps.tisi.go.th/public/certificatestandard.aspx
ทั้งนี้ หากผู้ผลิตชุมชนต้องการยื่นขอการรับรองมาตรฐาน มผช. สามารถยื่นขอได้ที่สำนักงานอุตสาหกรรมจังหวัดทั่วประเทศโดยไม่มีค่าใช้จ่าย” เลขาธิการ สมอ. กล่าวทิ้งท้าย
1 พฤศจิกายน 2565
วันอังคารที่ 4 ตุลาคม 2565
พระราชทานปริญญาบัตรแก่ผู้สำเร็จการศึกษา จาก   มรภ.เขตภาคกลางและมหาวิทยาลัยสวนดุสิต
เผยในหลวงทรงให้ความสำคัญกับมหาวิทยาลัยราชภัฏ ซึ่งผลิตบัณฑิตได้ 40 - 50% ของทั้งประเทศในแต่ละปี พระราชทานปริญญาบัตรแก่ผู้สำเร็จการศึกษา จาก มรภ.เขตภาคกลางและมหาวิทยาลัยสวนดุสิต
เผยในหลวงทรงให้ความสำคัญกับมหาวิทยาลัยราชภัฏ ซึ่งผลิตบัณฑิตได้ 40 - 50% ของทั้งประเทศในแต่ละปี พระราชทานปริญญาบัตรแก่ผู้สำเร็จการศึกษา จาก มรภ.เขตภาคกลางและมหาวิทยาลัยสวนดุสิต ปีการศึกษา 2560-2562 จำนวนกว่า 50,000 คน ที่ มรภ.นครปฐม
พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์มาพระราชทานปริญญาบัตรแก่ผู้สำเร็จการศึกษา จาก มรภ.เขตภาคกลางและมหาวิทยาลัยสวนดุสิต ปีการศึกษา 2560-2562 ตั้งแต่วันที่ 1 – 13 ก.ย. ณ หอประชุมสิริวรปัญญา มรภ.นครปฐม อ.เมืองนครปฐม จ.นครปฐม โดยมีผู้สำเร็จการศึกษา จาก มรภ.เขตภาคกลางและมหาวิทยาลัยสวนดุสิต ประจำปีการศึกษา 2560 - 2562 เข้ารับพระราชทานปริญญาบัตร จำนวน กว่า 50,000 คน
ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) กล่าวว่า พิธีพระราชทานปริญญาบัตรของ มรภ. ภาคกลาง เสร็จสิ้นลงด้วยดี พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์มาพระราชทานติดต่อกันถึง 13 วัน โดยมีตน และปลัด อว. เฝ้ารับ – ส่งเสด็จฯ และช่วยอำนวยการอยู่ตลอดทุกวัน ขอขอบคุณ มรภ.เขตภาคกลางที่ร่วมมือร่วมใจทำงานจนสำเร็จลุล่วงไปด้วยดี และด้วยตั้งใจว่าเป็นการถวายงานแด่สถาบันพระมหากษัตริย์ โดยเฉพาะ มรภ.นครปฐม ซึ่งเป็นเจ้าภาพได้ทำงานนี้อย่างสุดความสามารถ
“พระบาทสมเด็จพระเจ้าอยู่หัวทรงให้ความสำคัญกับ มรภ.ทั่วประเทศ ที่รับผิดชอบผลิตบัณฑิตได้ถึง 40-50% ของบัณฑิตทั้งประเทศในแต่ละปี ตนในฐานะ รมว.อว. ก็ตระหนักถึงความสำคัญของ มรภ. เป็นอย่างยิ่ง เพราะเป็นมหาวิทยาลัยที่เป็นกลไกหลักของการพัฒนาท้องที่และท้องถิ่น ขอให้กำลังใจ มรภ.ทั่วประเทศในการทำงานเพื่อประเทศชาติและเพื่อสังคมไทยต่อไป” รมว.อว.กล่าว
ทั้งนี้ พิธีพระราชทานปริญญาบัตรในลำดับต่อไป จะจัดสำหรับบัณฑิตที่สำเร็จการศึกษาจาก มรภ.ในเขตภาคตะวันออกเฉียงเหนือ ในระหว่างวันที่ 17-26 ก.ย.ที่ มรภ.สกลนคร
วันจันทร์ที่ 17 ตุลาคม 2565
MDES ร่วมเสวนาวิชาการ
MDES ร่วมเสวนาวิชาการ
17ต.ค.65 -ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเสวนาวิชาการในหัวข้อ“เขย่าโลกธุรกิจด้วยการตลาดดิจิทัลเพื่อยกระดับอุตสาหกรรมไทย”ร่วมกับนายณัฐวุฒิปิ่นทองคำผู้อำนวยการฝ่ายการตลาดและสื่อสารองค์กรกลุ่มบริษัทเบญจจินดาและนายรวิศราจิราธิวัฒน์ประธานบริหารฝ่ายการตลาดบริษัทสรรพสินค้าเซ้นทรัลจำกัดและบริษัทโรบินสันจำกัด(มหาชน)ภายใต้งานสัมมนาวิชาการระดับชาติ(KMUTNB Conference 2022)ซึ่งจัดโดยคณะพัฒนาธุรกิจและอุตสาหกรรมมหาวิทยาลัยเทคโนโลยีพระจอมเกล้าพระนครเหนือณอาคารนวมินทราชินีพระจอมเกล้าพระนครเหนือ
****************
วันจันทร์ที่ 5 กันยายน 2565
​เริ่มใช้สิทธิ คนละครึ่ง ระยะที่ 5 และโครงการเพิ่มกำลังซื้อผู้มีรายได้น้อย
วันพฤหัสบดีที่ 1 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(1ก.ย.65) เป็นวันแรกที่ผู้เข้าร่วมโครงการคนละครึ่ง ระยะที่ 5 เริ่มใช้จ่ายได้ ถึงวันที่ 31 ต.ค.2565
โดยต้องใช้จ่ายครั้งแรกภายในวันที่ 14 ก.ย. มิเช่นนั้นจะถูกตัดสิทธิ
ผู้ใช้สิทธิรายใหม่ที่ยังไม่เคยยืนยันตัวตนกับธนาคารกรุงไทย หรือยังไม่เคยใช้แอปพลิเคชันกรุงไทยเน็กซ์
ให้นำบัตรประชาชนไปยืนยันตัวตนผ่านตู้เอทีเอ็มสีเทาของธนาคารกรุงไทย หรือ ที่สาขาทั่วประเทศ
สำหรับผู้มีรายได้น้อยที่มีบัตรสวัสดิการแห่งรัฐและผู้ต้องการความช่วยเหลือเป็นพิเศษ
ได้รับวงเงินช่วยเหลือเพื่อซื้อสินค้าและบริการจากร้านธงฟ้าราคาประหยัดเพื่อพัฒนาเศรษฐกิจท้องถิ่นและร้าน
ค้าในโครงการคนละครึ่ง สามารถเริ่มใช้จ่ายได้ในวันนี้เช่นเดียวกัน
ผู้ต้องการความช่วยเหลือเป็นพิเศษตรวจสอบสิทธิได้ที่เว็บไซต์ เพิ่มกำลังซื้อ.คนละครึ่ง.com
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 24 ตุลาคม 2565
ข่าวสารการลงพื้นที่ตรวจราชการ จังหวัดสิงห์บุรี
วันที่ 24 ตุลาคม 2565
นายกฯ ลงพื้นที่ตรวจติดตามการแก้ไขปัญหาน้ำท่วม จ.สิงห์บุรี เน้นย้ำสร้างความเข้าใจกับประชาชนถึงสาเหตุน้ำท่วม-ระบบการระบายน้ำ ยืนยันรัฐบาลไม่ได้นิ่งนอนใจ พร้อมช่วยเหลือประชาชนอย่างเต็มที่
นายกฯ ลงเรือพบปะให้กำลังใจประชาชนที่ประสบอุทกภัย ต.บางกระบือ อ.เมือง จ.สิงห์บุรี กดปุ่มเดินเครื่องสูบน้ำ เร่งระบายน้ำออกจากพื้นที่บ้านเรือนประชาชนลงสู่แม่น้ำเจ้าพระยา ประชาชนขอบคุณนายกฯ มาเยี่ยมให้กำลังใจ
นายกฯ เยี่ยมให้กำลังใจประชาชนที่ประสบอุทกภัย บริเวณหมู่ที่ 3 ต.พิกุลทอง อ.ท่าช้าง จ.สิงห์บุรี กำชับเร่งสำรวจความเสียหาย เพื่อฟื้นฟูเยียวยาช่วยเหลือประชาชน ย้ำรัฐบาลจะเร่งแก้ปัญหาโดยเร็วที่สุด
วันจันทร์ที่ 26 กันยายน 2565
รัฐบาลเตือนประชาชน ฝนตกหนักทั่วประเทศ ช่วง 28 ก.ย.-1 ต.ค. 2565  ขอให้ระวังอันตรายจากน้ำท่วมฉับพลันและน้ำป่าไหลหลาก
รัฐบาลเตือนประชาชน ฝนตกหนักทั่วประเทศ ช่วง 28 ก.ย.-1 ต.ค. 2565  ขอให้ระวังอันตรายจากน้ำท่วมฉับพลันและน้ำป่าไหลหลาก
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวถึงประกาศกรมอุตุนิยมวิทยา เรื่อง พายุไต้ฝุ่น “โนรู” คาดว่าจะขึ้นฝั่งบริเวณประเทศเวียดนามตอนกลางในวันที่ 28 กันยายน 2565 ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกำลังแรงขึ้น ลักษณะเช่นนี้ทำให้ภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีฝนตกหนักหลายพื้นที่ และมีฝนตกหนักมากบางแห่งกับมีลมแรงในช่วงวันที่ 28 กันยายน - 1 ตุลาคม 2565
นายอนุชาฯ กล่าวว่า ขอให้ประชาชนในบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มไว้ด้วย รวมทั้งคลื่นลมบริเวณทะเลอันดามันและอ่าวไทยจะมีกำลังแรงขึ้น จึงขอให้ชาวเรือในบริเวณดังกล่าวเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง สำหรับเรือเล็กบริเวณทะเลอันดามันและอ่าวไทยตอนบนควรงดออกจากฝั่งในช่วงวันที่ 27 กันยายน - 1 ตุลาคม 2565 เพื่อความปลอดภัย ทั้งนี้ ประชาชนสามารถติดตามประกาศจากกรมอุตุนิยมวิทยา และข้อมูลเพิ่มเติมได้ที่เว็บไซต์กรมอุตุนิยมวิทยา หรือสอบถามที่ 02-399-4012 ถึง 13 และ 1182 ได้ตลอด 24 ชั่วโมง.
วันเสาร์ที่ 1 ตุลาคม 2565
'ทิพานัน' ย้ำผู้ถือบัตรสวัสดิการแห่งรัฐเดิม ยังได้รับสิทธิ วงเงินซื้อสินค้า โครงการเพิ่มกำลังซื้อ วงเงินซื้อก๊าซหุงต้ม มาตรการช่วยค่าไฟ-ค่าน้ำ
'ทิพานัน' ย้ำผู้ถือบัตรสวัสดิการแห่งรัฐเดิม ยังได้รับสิทธิ วงเงินซื้อสินค้า โครงการเพิ่มกำลังซื้อ วงเงินซื้อก๊าซหุงต้ม มาตรการช่วยค่าไฟ-ค่าน้ำ
วันนี้(1ต.ค.65)น.ส.ทิพานันศิริชนะรองโฆษกประจำสำนักนายกรัฐมนตรีเปิดเผยว่าตามที่รัฐบาลโดยพลเอกประยุทธ์ จันทร์โอชานายกรัฐมนตรีได้เปิดให้ลงทะเบียนบัตรสวัสดิการแห่งรัฐปี2565ล่าสุดยอดผู้ลงทะเบียนณวันที่30กันยายนมีจำนวน19,381,909รายนั้น ขอเน้นย้ำกับผู้ถือบัตรสวัสดิการแห่งรัฐเดิมยังคงสามารถใช้สิทธิ์ได้อยู่แม้บางมาตรการจะสิ้นสุดลงตั้งแต่เดือนกันยายน2565แต่รัฐบาลยังคงเดินหน้ามาตรการช่วยเหลือประชาชนกลุ่มเปราะบางเพื่อบรรเทาภาระค่าครองชีพผ่านบัตรสวัสดิการแห่งรัฐต่อไป
น.ส.ทิพานันกล่าวว่าสำหรับมาตรการที่ผู้ถือบัตรสวัสดิการแห่งรัฐเดิมยังได้รับสิทธิในเดือนตุลาคมได้แก่วงเงินซื้อสินค้าอุปโภค-บริโภคคนละ200-300บาทต่อเดือน โครงการเพิ่มกำลังซื้อคนละ200บาทต่อเดือนวงเงินซื้อก๊าซหุงต้มสำหรับผู้ถือบัตรคนจนทั่วไป100บาทต่อเดือนเป็นเวลา3เดือนวงเงินซื้อก๊าซหุงต้มสำหรับร้านค้าหาบเร่แผงลอย100บาทต่อเดือนเป็นเวลา3เดือน
และมาตรการช่วยเหลือค่าไฟฟ้าและค่าน้ำประปาแก่ผู้ถือบัตรสวัสดิการแห่งรัฐกรณีใช้ไฟฟ้าไม่เกิน50หน่วยต่อเดือนติดต่อกัน3เดือนให้ใช้สิทธิ์ค่าไฟฟ้าฟรีส่วน กรณีใช้ไฟฟ้าเกิน50หน่วยต่อเดือนให้ใช้สิทธิ์ตามมาตรการนี้ในวงเงิน315บาทต่อครัวเรือนต่อเดือนเว้นแต่กรณีที่ใช้ไฟฟ้าเกิน50หน่วยต่อเดือนผู้ถือบัตรสวัสดิการแห่งรัฐจะต้องเป็นผู้จ่ายค่าไฟฟ้าเองทั้งหมด
ค่าน้ำประปาไม่เกิน100บาทต่อเดือนต่อครัวเรือน กรณีใช้น้ำประปาเกิน100บาทแต่ไม่เกิน315บาทจะได้รับการสนับสนุนในวงเงิน100บาทโดยส่วนเกินต้องชำระเอง เว้นแต่กรณีใช้น้ำประปาเกิน315บาทผู้ถือบัตรสวัสดิการแห่งรัฐจะต้องเป็นผู้จ่ายค่าน้ำประปาเองทั้งหมด ทั้งนี้รัฐบาลโดยมติคณะรัฐมนตรีได้ขยายระยะเวลาไปถึง7เดือนคือตั้งแต่ตุลาคม2565 -เมษายน2566
'พลเอกประยุทธ์ จันทร์โอชานายกรัฐมนตรีห่วงใยและทุ่มเทให้การช่วยเหลือพี่น้องประชาชนให้ครอบคลุมทุกกลุ่มโดยไม่ทิ้งใครไว้ข้างหลังควบคู่ไปกับมาตรการกระตุ้นเศรษฐกิจการลงทุนก่อสร้างโครงสร้างพื้นฐานให้มีความสมบูรณ์ในช่วงที่เศรษฐกิจกำลังฟื้นตัว เพื่อให้ประเทศไทยเจริญก้าวหน้าส่วนจะมีมาตรการใดๆออกมาเพิ่มเติมหรือไม่ขอให้ติดตามข่าวสารจากทางภาครัฐเท่านั้น'น.ส.ทิพานันกล่าว
——————
วันเสาร์ที่ 10 กันยายน 2565
รองโฆษกรัฐบาล เปิดเผย "พล.เอกประวิตร" ปลื้มผลงานนักตบลูกยางสาวไทยชนะต่อเนื่อง นัดที่ 2 ชนะรวด 3 เซ็ท ชมท็อปฟอร์มแสดงถึงฝึกซ้อมมาเต็มที่
รองโฆษกรัฐบาล เปิดเผย "พล.เอกประวิตร" ปลื้มผลงานนักตบลูกยางสาวไทยชนะต่อเนื่อง นัดที่ 2 ชนะรวด 3 เซ็ท ชมท็อปฟอร์มแสดงถึงฝึกซ้อมมาเต็มที่
วันนี้(10ก.ย.65)น.ส.ทิพานันศิริชนะรองโฆษกประจำสำนักนายกรัฐมนตรี เผยว่าพล.อ.ประวิตรวงษ์สุวรรณรองนายกรัฐมนตรีรักษาราชการนายกรัฐมนตรีได้ติดตามชมเพื่อเป็นกำลังใจเชียร์ทีมวอลเลย์บอลหญิงทีมชาติไทยที่ลงสนามแข่งนัดแรกของการแข่งขันวอลเลย์บอลหญิงอาเซียนกรังด์ปรี2022ครั้งที่2มาตลอดและวันนี้(10กันยายน2565)ทีมชาติไทยพบทีมชาติอินโดนีเซียทีมชาติสาวไทยก็สามารถเอาชนะไปได้3-0เซ็ท
“พล.อ.ประวิตรยิ้มภูมิใจไปกับความสำเร็จของทีมชาติวอลเลย์บอลหญิงไทยการคว้าชัยชนะ2แมตช์รวดต่อทีมชาติฟิลิปปินส์เมื่อวานนี้และทีมชาติอินโดนีเซียในวันนี้นอกจากจะแสดงให้เห็นถึงศักยภาพความแข็งแกร่งของทีมเวิร์คของนักกีฬาทุกคนในทีมและรวมถึงชื่นชมในความสามัคคีเป็นอันหนึ่งอันเดียวกันแล้ว ผลงานท็อปฟอร์มอย่างต่อเนื่องยังแสดงถึงความเตรียมตัวตั้งใจฝึกซ้อมมาอย่างดีของนักกีฬาทุกคนโค้ชมีการศึกษาและวางแผนการเล่นให้นักกีฬาสามารถพิชิตชัยชนะได้และขอให้ประสบความสำเร็จได้ชัยชนะอีกครั้งในการแข่งขันวันพรุ่งนี้11กันยนยน2565ที่จะพบกับทีมชาติเวียดนาม”น.ส.ทิพานันกล่าว
—————-
วันอังคารที่ 18 ตุลาคม 2565
พม. จัดประชุม กผส. ขับเคลื่อนนโยบายด้านผู้สูงอายุของประเทศ
พม. จัดประชุม กผส. ขับเคลื่อนนโยบายด้านผู้สูงอายุของประเทศ
เมื่อวันที่ 17 ต.ค. 65เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 3/2565 โดยมี นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ นางสาวชวนชม จันทะวงษ์ รองอธิบดีกรมกิจการผู้สูงอายุ และผู้แทนหน่วยงานที่เกี่ยวข้องเข้าร่วมประชุม ณ ห้องประชุมชั้น 8 กระทรวง พม. สะพานขาว กรุงเทพฯ และประชุมผ่านระบบ Video Conference โปรแกรม Zoom Meeting
นายจุติ กล่าวว่า วันนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) ได้จัดการประชุมคณะกรรมการผู้สูงอายุแห่งชาติ ครั้งที่ 3/2565 เพื่อขับเคลื่อนนโยบายการดำเนินงานด้านผู้สูงอายุในภาพรวมของประเทศ โดยที่ประชุมได้เห็นชอบให้แต่งตั้งคณะอนุกรรมการขับเคลื่อนงานการพัฒนาคนตลอดช่วงชีวิตกลุ่มผู้สูงอายุ และมอบหมายฝ่ายเลขานุการเสนอประธานกรรมการผู้สูงอายุลงนามในคำสั่งต่อไป อีกทั้งได้รายงานผลของการสนับสนุนการกู้ยืมเงินทุนประกอบอาชีพของผู้สูงอายุ จำนวน 5,205 ราย เป็นเงิน 146,317,500 บาท และโครงการที่ขอรับการสนับสนุนในการดำเนินโครงการหรือกิจกรรมด้านผู้สูงอายุ จำนวน 186 โครงการ เป็นเงิน 19,870,191 บาท
วันอังคารที่ 18 ตุลาคม 2565
การประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๒๑
การประชุมเจ้าหน้าที่อาวุโสอาเซียนด้านกฎหมาย (ASLOM) ครั้งที่ ๒๑
เมื่อวันที่ ๑๓ - ๑๔ ตุลาคม ๒๕๖๕ กระทรวงยุติธรรม ในฐานะผู้ประสานงานกลางเจ้าหน้าที่อาวุโสอาเซียนด้านกฎหมาย (ASLOM) ประเทศไทย นำโดยนางสาวรวิวรรณ จตุรพิธพร ที่ปรึกษาด้านกฎหมาย สำนักงานปลัดกระทรวงยุติธรรม ทำหน้าที่หัวหน้าคณะผู้แทนไทย พร้อมด้วยผู้แทนจากหน่วยงานที่เกี่ยวข้อง ได้แก่ นายจุมพล พันธ์สัมฤทธิ์ รองอัยการสูงสุด ผู้แทนกรมบังคับคดี สถาบันเพื่อการยุติธรรมแห่งประเทศไทย (องค์การมหาชน) สำนักงานอัยการสูงสุด กองการต่างประเทศและกองกฎหมาย สำนักงานปลัดกระทรวงยุติธรรม เข้าร่วมการประชุมเจ้าหน้าที่อาวุโสอาเซียนด้านกฎหมาย ครั้งที่ ๒๑ ณ กรุงมะนิลา สาธารณรัฐฟิลิปปินส์
ทั้งนี้ การประชุมดังกล่าวมี H.E. Brigido J. Dulay, Undersecretary กระทรวงยุติธรรม สาธารณรัฐฟิลิปปินส์ ทำหน้าที่ประธานการประชุม รวมทั้งหัวหน้า ASLOM จากประเทศสมาชิกอาเซียน เข้าร่วมการประชุมฯ ในโอกาสนี้
สำหรับผลการประชุม ASLOM ครั้งที่ ๒๑ ที่ประชุมได้รับทราบพัฒนาการและความคืบหน้าในประเด็นสืบเนื่องด้านการพัฒนากฎหมายและกระบวนการยุติธรรมที่สำคัญ อาทิ พัฒนาการการจัดทำสนธิสัญญาอาเซียนว่าด้วยการส่งผู้ร้ายข้ามแดน (ASEAN Extradition Treaty) และอนุสัญญาอาเซียนว่าด้วยการโอนตัวนักโทษ (ASEAN Convention on Transfer of Sentenced Person) ความคืบหน้าในการเตรียมการจัด ASEAN Law Forum ในหัวข้อ “Hague Conventions on Mutual Legal Assistance in Civil Matters” พัฒนาการของแต่ละประเทศสมาชิกอาเซียนในความร่วมมือด้านการสร้างความสอดคล้องในเรื่องกฎหมายการค้าของอาเซียน ผลลัพธ์การประชุมอาเซียนว่าด้วยการป้องกันอาชญากรรมและความยุติธรรมทางอาญา ครั้งที่ ๓ การดำเนินความร่วมมือทางศาลของประเทศสมาชิกอาเซียน การเสริมสร้างการให้ความช่วยเหลือทางกฎหมายแพ่งและพาณิชย์ระหว่างประเทศสมาชิกอาเซียน การดำเนินความร่วมมือระหว่างอาเซียน - ญี่ปุ่น ด้านกฎหมายและงานยุติธรรม เป็นต้น นอกจากนี้ ที่ประชุมยังได้ร่วมกันพิจารณา หารือ และแลกเปลี่ยนข้อคิดเห็นและให้ข้อเสนอแนะในประเด็นที่เป็นข้อเสนอใหม่จากประเทศสมาชิกอาเซียน อาทิ ข้อเสนอของฟิลิปปินส์ เรื่อง “ASEAN Law Forum ในหัวข้อ ระบอบการควบคุมการส่งออกและกรอบกฎหมายในอาเซียน: การแบ่งปันข้อมูลและประสบการณ์และการพิจารณาสนธิสัญญาว่าด้วยความช่วยเหลือซึ่งกันและกันในเรื่องทางอาญาในฐานะเครื่องมือที่มีประสิทธิภาพสําหรับความร่วมมือ” ข้อเสนอของไทย เรื่อง “การยกร่างปฏิญญาอาเซียนว่าด้วยการป้องกันอาชญากรรมและความยุติธรรมทางอาญา (ASEAN Declaration on Crime Prevention and Criminal Justice)” และการเข้ามามีส่วนร่วมของ World Justice Project ในการจัดทำตัวชี้วัดดัชนีนิติธรรม (Rule of Law Index) เป็นต้น
บทบาทสำคัญของไทยสำหรับการประชุม ASLOM ครั้งที่ ๒๑ ได้มีการสนับสนุนการจัดประชุมคณะทำงานการจัดทำสนธิสัญญาอาเซียนว่าด้วยการส่งผู้ร้ายข้ามแดน และการจัดตั้งคณะทำงานเชิงเทคนิคเพื่อจัดทำอนุสัญญาอาเซียนว่าด้วยการโอนตัวนักโทษซึ่งจะนําไปสู่ความร่วมมือในกระบวนการยุติธรรมทางอาญา อันเป็นการสนองตอบต่อการบังคับใช้กฎหมายอาญาให้มีประสิทธิภาพมากยิ่งขึ้น อีกทั้งยังเป็นการสร้างหลักประกันถึงความยุติธรรมในการพิจารณาและการลงโทษในระดับภูมิภาคอย่างยั่งยืน
วันศุกร์ที่ 16 กันยายน 2565
ยืนยันความสำเร็จ! การประชุมรัฐมนตรี APEC SME ขับเคลื่อน 4 ประเด็นสำคัญ เพื่อการฟื้นตัวของ Start-up และ MSME ในภูมิภาค
.....
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า เมื่อวันที่ 9 – 10 ก.ย. 65 ที่ผ่านมา ประเทศไทยเป็นเจ้าภาพจัดการประชุมรัฐมนตรีวิสาหกิจขนาดกลางและขนาดย่อมเอเปค (APEC SME Ministerial Meeting) ครั้งที่ 28 ที่ จ.ภูเก็ต
.
การประชุมดังกล่าว ประสบความสำเร็จด้วยดี ที่ประชุมมุ่งเน้นส่งเสริมการเติบโตทางเศรษฐกิจ และการฟื้นตัวของ Start-up และวิสาหกิจขนาดกลาง ขนาดย่อม และรายย่อย (MSME) ในภูมิภาคเอเชีย – แปซิฟิก โดยร่วมกันหารือและพร้อมสนับสนุนใน 4 ประเด็น คือ
.
1. เร่งรัดการประยุกต์ใช้ BCG Model ซึ่งสามารถสร้างโอกาสทางธุรกิจและสร้างมูลค่าเพิ่มให้กับสินค้าและบริการของธุรกิจขนาดเล็ก และยังสนับสนุนความพยายามของโลกที่จะรับมือกับภาวะโลกร้อน
2. การเปลี่ยนแปลงสู่ดิจิทัลอย่างครอบคลุม ซึ่งจะช่วยให้ธุรกิจขนาดเล็กพัฒนาได้เร็วยิ่งขึ้น และ MSME ที่มีทักษะในด้านดิจิทัลจะเข้าถึงลูกค้าได้มากกว่าและยืนหยัดต่อการเปลี่ยนแปลงที่เกิดขึ้นอย่างรวดเร็ว
3. การจัดหาเงินทุนและการปรับโครงสร้างหนี้ เพื่อช่วยให้ธุรกิจขนาดเล็กสามารถเข้าถึงแหล่งเงินทุน
4. การรับมือกับตลาดที่กำลังพัฒนาและเปลี่ยนแปลงไป การสร้างสิ่งแวดล้อมทางธุรกิจ ส่งเสริมนวัตกรรม การมีส่วนร่วมในห่วงโซ่มูลค่าโลก เพื่อสร้างการเติบโตอย่างเข้มแข็งและเพิ่มขีดความสามารถในการแข่งขัน
.
ทั้งนี้ MSME ถือเป็นกุญแจสำคัญของการการเติบโตทางเศรษฐกิจในภูมิภาค เพราะกว่าร้อยละ 98 ของธุรกิจในภูมิภาค คือ MSME ซึ่งสามารถสร้างมูลค่าทางเศรษฐกิจได้ราว ร้อยละ 40 - 60 ของ GDP เอเปค
.
อ่านเพิ่มเติม คลิกhttps://www.thaigov.go.th/news/contents/details/59163
#ไทยคู่ฟ้า#ร่วมต้านโควิด19
-------------------
วันศุกร์ที่ 21 ตุลาคม 2565
ก.เกษตรฯ ขานรับนโยบายนายกรัฐมนตรี สั่งการหน่วยงานในสังกัดบูรณาการร่วมกันเร่งให้ความช่วยเกษตรกรที่ได้รับผลกระทบให้เร็วที่สุด ด้านกรมประมงเตรียมเงินเยียวยากว่า 200 ล้านบาท
ก.เกษตรฯ ขานรับนโยบายนายกรัฐมนตรี สั่งการหน่วยงานในสังกัดบูรณาการร่วมกันเร่งให้ความช่วยเกษตรกรที่ได้รับผลกระทบให้เร็วที่สุด ด้านกรมประมงเตรียมเงินเยียวยากว่า 200 ล้านบาท
วันที่ 21 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตั้งแต่ช่วงเดือนสิงหาคมที่ผ่านมา ประเทศไทยได้รับผลกระทบจากอิทธิพลมาจากพายุอย่างต่อเนื่อง ส่งผลให้มีฝนตกหนักถึงหนักมากทำให้เกิดสภาวะน้ำท่วมฉับพลัน น้ำป่าไหลหลาก รวมทั้งน้ำล้นตลิ่ง ทำให้เกิดอุทกภัยในหลายพื้นที่ทั่วทุกภูมิภาคของประเทศไทย ส่งผลให้ประชาชนและพี่น้องเกษตรกรผู้เพาะเลี้ยงสัตวน้ำได้รับความเดือดร้อน ผลผลิตสัตว์น้ำเกิดความเสียหาย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความห่วงใยต่อผู้ที่ได้รับผลกระทบ สั่งการส่วนราชการเร่งเยียวยาเพื่อบรรเทาความเดือดร้อน
นางสาวรัชดา กล่าวว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ขับเคลื่อนนโยบายตามข้องสั่งการของนายกรัฐมนตรี มอบหมายให้หน่วยงานภายใต้สังกัดกระทรวงเกษตรและสหกรณ์บูรณาการร่วมกันเพื่อเร่งให้ความช่วยเกษตรกรที่ได้รับผลกระทบให้เร็วที่สุด โดยที่ผ่านมาได้สั่งการให้หน่วยงานของกรมประมงในพื้นที่ระดมเจ้าหน้าที่ลงพื้นที่ให้การช่วยเหลือ อาทิ นำเรือตรวจเข้ามาพื้นที่ขนย้ายคนออกจากพื้นที่น้ำท่วม นำเสบียงทั้งเครื่องอุปโภคและบริโภคไปแจกจ่ายให้กับผู้ที่อยู่ในพื้นที่น้ำท่วม เพื่อบรรเทาความเดือดร้อนในเบื้องต้น รวมไปถึงจัดเจ้าหน้าที่ลงพื้นที่รับฟังปัญหาและตรวจเยี่ยมสำรวจความเสียหาย
นางสาวรัชดา กล่าวว่า จากรายงานการสำรวจความเสียหายด้านการประมง (ข้อมูล ณ วันที่ 19 ต.ค.65) พบมีพื้นที่เสียหาย 41 จังหวัด ได้แก่ เชียงราย เชียงใหม่ พะเยา ลำปาง ลำพูน อุตรดิตถ์ สุโขทัย พิษณุโลก ตาก เพชรบูรณ์ กำแพงเพชร นครสวรรค์ อุทัยธานี นครราชสีมา ชัยภูมิ เลย หนองบัวลำภู อุดรธานี หนองคาย มหาสารคาม ร้อยเอ็ด อำนาจเจริญ อุบลราชธานี ศรีสะเกษ สุรินทร์ ชัยนาท สิงห์บุรี อ่างทอง ลพบุรี สระบุรี สุพรรณบุรี นครปฐม กรุงเทพมหานคร ปทุมธานี นครนายก ปราจีนบุรี สระแก้ว กาญจนบุรี ราชบุรี ระยอง และตรัง โดยพบเกษตรกรได้รับความเดือดร้อน จำนวน 21,467 ราย พื้นที่คาดว่าจะเสียหายรวมกว่า 2.7 หมื่นไร่ คิดเป็นมูลค่าความเสียหายไม่น้อยกว่า 464 ล้านบาท ประมาณการวงเงินช่วยเหลือ 200 ล้านบาท ซึ่งกรมประมงจะเร่งดำเนินการสำรวจอย่างต่อเนื่องจนกว่าสถานการณ์จะคลี่คลายและจะดำเนินการให้ความช่วยเหลือตามระเบียบของกระทรวงการคลังต่อไป โดยอัตราการให้ความช่วยเหลือ มีดังนี้ 1. กุ้งก้ามกราม กุ้งทะเล หรือหอยทะเล ไร่ละ 11,780 บาท ไม่เกินรายละ 5 ไร่ 2. ปลาหรือสัตว์น้ำอื่นนอกจากข้อ 1 ที่เลี้ยงในบ่อดิน นาข้าว หรือร่องสวน (คิดเฉพาะพื้นที่เลี้ยง) ไร่ละ 4,682 บาท ไม่กินรายละ 5 ไร่ 3. สัตว์น้ำตามข้อ 1 และ 2 ที่เลี้ยงในกระชัง บ่อซีเมนต์ หรือที่เลี้ยงในลักษณะอื่นที่คล้ายคลึงกัน ตารางเมตรละ 368 บาท ไม่เกินรายละ 80 ตารางเมตร
“สำหรับผู้ประสบปัญหาต้องการความช่วยเหลือต่าง ๆ สามารถติดต่อขอรับคำแนะนำหรือขอความช่วยเหลือได้ที่สำนักงานประมงอำเภอ/ สำนักงานประมงจังหวัด/ ศูนย์วิจัยและพัฒนาประมงในพื้นที่ หรือ กองโครงการอันเนื่องมาจากพระราชดำริและกิจกรรมพิเศษ กลุ่มช่วยเหลือเกษตรกรและชาวประมง กรมประมง โทรศัพท์หมายเลข 0 2558 0218 และ 0 2561 4740” นางสาวรัชดา กล่าว
วันอังคารที่ 13 กันยายน 2565
ปลัดกระทรวงกลาโหม สร้างโอกาสทางการศึกษา มอบทุนเรียนดี สานต่อความฝันน้องๆ ร.ร. กลาโหมอุทิศ
บ่ายวันนี้ (12 กันยายน 2565 เวลา 13.30 น.) พลเอก วรเกียรติ รัตนานนท์ ปลัดกระทรวงกลาโหม  เป็นประธานในพิธีมอบทุนการศึกษาให้กับนักเรียนโรงเรียนกลาโหมอุทิศ ประจำปีการศึกษา 2564 ณ ห้องประชุม โรงเรียนกลาโหมอุทิศ จังหวัดนนทบุรี
โดยนักเรียนที่ได้รับทุนจะเป็นน้องๆ ที่เรียนดี ประพฤติดี แต่ขาดแคลนทุนทรัพย์ บุตรข้าราชการทหาร และมอบเกียรติบัตรให้แก่นักเรียนที่ทำคุณความดี อันเป็นประโยชน์แก่โรงเรียน พร้อมมอบโล่เกียรติยศแก่คณะครูบุคคลที่อุทิศตนสร้างคุณประโยชน์ด้านการศึกษา เพื่อเป็นการสร้างขวัญกำลังใจแก่น้องๆ นักเรียน และผู้ที่ทำประโยชน์ให้กับโรงเรียนกลาโหมอุทิศ
สำหรับทุนการศึกษาที่สำนักงานปลัดกระทรวงกลาโหมได้มอบให้นั้นมีจำนวน 50 ทุน รวมทั้งสนับสนุนอุปกรณ์การศึกษา และสนับสนุนอาหารว่าง รวมเป็นเงิน 130,000 บาท ทั้งนี้ เพื่อเป็นการส่งเสริมและสนับสนุนให้นักเรียนตั้งใจศึกษาเล่าเรียน โดยนักเรียนที่ได้รับทุนการศึกษาจะได้นำไปใช้ให้เกิดประโยชน์ให้มากที่สุด และประพฤติตนเป็นคนดี เป็นที่ภาคภูมิใจของโรงเรียนและผู้ปกครอง มีความรักชาติ ศาสนา และพระมหากษัตริยซึ่งเป็นสถาบันหลักของประเทศชาติต่อไป
วันอาทิตย์ที่ 2 ตุลาคม 2565
"ทิพานัน" ชวนโหลดแอพฯ "Thai consular" สำหรับคนไทยที่เดินทางไปต่างแดน เพื่อความอุ่นใจ ได้รับคุ้มครองดูแลรวดเร็ว  ย้ำรัฐบาล "พล.อ.ประยุทธ์" มุ่งปรับบริการรัฐสู่ดิจิทัล
"ทิพานัน" ชวนโหลดแอพฯ "Thai consular" สำหรับคนไทยที่เดินทางไปต่างแดน เพื่อความอุ่นใจ ได้รับคุ้มครองดูแลรวดเร็ว  ย้ำรัฐบาล "พล.อ.ประยุทธ์" มุ่งปรับบริการรัฐสู่ดิจิทัล ให้เข้าถึงง่ายใช้สะดวก
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า จากสถานการณ์ที่วิกฤติ การแพร่ระบาดของเชื้อไวรัสโควิดเริ่มคลี่คลายทำให้ประเทศต่างๆผ่อนคลาย มาตรการในการเข้าประเทศส่งผลให้พี่น้องประชาชนมีการเดินทางออกนอกประเทศ เพื่อติดต่อธุรกิจการศึกษาและการท่องเที่ยว ทั้งนี้รัฐบาลโดย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยพี่น้องประชาชนเพื่ออำนวยความสะดวกและดูแลช่วยเหลือพี่น้องประชาชนที่เดินทางไปในต่างแดนให้ได้รับความปลอดภัยอย่างทั่วถึง จึงขอเชิญชวนให้โหลด แอพพลิเคชั่น Thai consular ก่อนหรือระหว่างเดินทางไปต่างประเทศ
น.ส.ทิพานัน กล่าวว่า ทั้งนี้แอพพลิเคชั่น Thai consular เป็นแอพพลิเคชั่น ที่ให้ข้อมูลด้านการบริการต่างๆ ของกรมการกงสุล เช่น
1. บริการด้านหนังสือเดินทาง
2. บริการออกเอกสารตรวจลงตรา (VISA)
3. บริการด้านสัญชาติและนิติกร
4. การคุ้มครองคนไทยในต่างประเทศ
5. ศูนย์ประสานการเลือกตั้งนอกราชอาณาจักร
น.ส.ทิพานัน กล่าวว่า หากมีปัญหาต้องการความช่วยเหลือ แอพพลิเคชั่นดังกล่าวมีปุ่ม SOS ให้กดขอความช่วยเหลือได้ ไม่ว่าจะเป็นกรณี เจ็บป่วยร้ายแรง อุบัติเหตุร้ายแรง ภัยพิบัติ ก่อการร้าย เป็นต้น โดยสามารถแชทข้อความได้ตลอด24ชั่วโมง พร้อมข่าวสารต่างประเทศที่น่าสนใจ
สำหรับ ขั้นตอนการใช้ง่ายๆ เพียงโหลดแอพพลิเคชั่น จาก App Store หรือ google play ได้ที่ลิงค์นี้
iOS https://apple.co/3CspKPb
Android https://bit.ly/3SKpaBy
จากนั้นลงทะเบียนเข้าสู่ระบบก็สามารถใช้งานได้ในทันที 'ซึ่งแอปนี้ถือเป็นความห่วงใยจากรัฐบาลไทย ที่จะดูแลและเคียงข้างพี่น้องประชาชนในทุกสถานการณ์ เพื่อความอบอุ่นใจ แม้อยู่ไกลบ้าน ทั้งนี้จะเห็นได้ว่าการพัฒนาแอปพิเคชันต่างๆ รวมถึงเทคโนโลยีใหม่ๆ ของรัฐบาลที่ผ่านมา ก็เพื่อสอดรับกับนโยบายของ พล.อ.ประยุทธ์ จันทร์โอชา นายกรัฐมนตรี ที่มีนโยบายเปลี่ยนไปสู่การเป็นรัฐบาลดิจิทัลให้เร็วขึ้น เพื่อให้ประชาชนเข้าถึงง่ายและใช้สะดวก' น.ส. ทิพานัน กล่าว
วันจันทร์ที่ 24 ตุลาคม 2565
นายกฯ กล่าวคำปราศรัยในโอกาสวันสหประชาชาติ ย้ำรัฐบาลไทยพร้อมสนับสนุนภารกิจต่าง ๆ ของสหประชาชาติ และองค์การนานาชาติอย่างแข็งขัน
ความเป็นน้ำหนึ่งใจเดียวกันภายใต้กรอบสหประชาชาติ จะทำให้รอดพ้นจากความท้าทาย อยู่ร่วมกันได้อย่างสมดุล
วันนี้ (24 ตุลาคม 2565) เวลา 07.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคำปราศรัยผ่านทางวิทยุกระจายเสียงแห่งประเทศไทย เนื่องในวันสหประชาชาติ ประจำปี 2565 โดยนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญ ดังนี้
วันที่ 24 ตุลาคมของทุกปีถือเป็นวันสหประชาชาติ ซึ่งไทยได้ร่วมเป็นสมาชิกตั้งแต่ปี 2489 และเป็นสมาชิกที่มีบทบาทแข็งขัน สร้างสรรค์ แลกเปลี่ยนประสบการณ์กับองค์การระหว่างประเทศในประเด็นที่ไทยมีศักยภาพมาตลอด 75 ปี ปัจจุบันโลกกำลังเผชิญกับความท้าทายหลายประการ วิกฤตเศรษฐกิจ การขาดแคลนอาหารและพลังงาน และความขัดแย้ง อีกทั้งภัยพิบัติ ซึ่งสร้างความเสียหาย ส่งผลให้เศรษฐกิจฟื้นตัวยาก และต้องการการช่วยเหลือเยียวยาผ่านความร่วมมือระหว่างประเทศ
นายกรัฐมนตรีกล่าวว่า ไทยให้ความสำคัญกับระบอบพหุภาคี ที่มีสหประชาชาติเป็นแกนกลาง พร้อมทั้งได้ย้ำความพร้อมของไทยเพื่อสร้างความร่วมมือกับทุกภาคส่วน ใช้พลังและความคิดสร้างสรรค์ของคนรุ่นใหม่ มาร่วมกันออกแบบอนาคตที่ดีกว่าเดิม ทั้งนี้ นายกรัฐมนตรีเชื่อมั่นว่า ความเป็นน้ำหนึ่งใจเดียวกันภายใต้กรอบสหประชาชาติ จะทำให้รอดพ้นจากความท้าทายต่าง ๆ และสามารถอยู่ร่วมกันได้อย่างสมดุล
รัฐบาลไทยพร้อมสนับสนุนภารกิจของสหประชาชาติ และองค์การนานาชาติอย่างแข็งขัน ทั้งนี้ ไทยได้ประกาศตัวสมัครรับเลือกตั้งเป็นสมาชิกคณะมนตรีสิทธิมนุษยชนแห่งสหประชาชาติ วาระปี ค.ศ. 2025-2027 ซึ่งนายกรัฐมนตรีย้ำว่า ความร่วมมือระหว่างประเทศเป็นทางที่จะช่วยเสริมสร้างให้โลกมีความผาสุข สำหรับทุกคน และคนรุ่นหลัง และภูมิใจที่หน่วยงานต่าง ๆ ของสหประชาชาติเลือกประเทศไทยเป็นที่ตั้ง และขอแสดงความยินดีกับการก่อตั้งครบ 75 ปี ในโอกาสนี้ด้วย
วันพฤหัสบดีที่ 8 กันยายน 2565
รมว.เฮ้ง นำทีมไทยแลนด์ เยี่ยมคนงานเก็บผลไม้ป่าดูแลคุณภาพชีวิตแรงงานไทยในฟินแลนด์
. .
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายวรรณรัตน์ ศรีสุขใส รองปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน และคณะ ลงพื้นที่เยี่ยมชมการเก็บผลไม้ป่าของคนงานไทยและมอบอาหารแห้งเพื่อเป็นขวัญกำลังใจแก่แรงงานไทยที่มาเก็บผลไม้ป่าในฟินแลนด์ ณ เมืองแตโวรา (Tervola) ประเทศฟินแลนด์ สำหรับแรงงานไทยที่เดินทางมาเก็บผลไม้ป่านั้น เป็นช่วงฤดูกาลที่ว่างเว้นจากการทำนาและเก็บเกี่ยวผลผลิตทางการเกษตรในประเทศไทย ซึ่งแรงงานเหล่านี้มีรายได้เฉลี่ยนับแสนบาท การลงพื้นที่ในครั้งนี้เป็นโครงการบูรณาการความร่วมมือจาก 3 หน่วยงาน ได้แก่ กระทรวงแรงงาน กระทรวงสาธารณสุข และ สถานเอกอัครราชทูต ณ กรุงเฮลซิงกิ กระทรวงการต่างประเทศ ในนาม “ทีมประเทศไทย” ซึ่งนำทีมโดยรัฐมนตรีว่าการกระทรวงแรงงาน นำทีมบุคลากรแต่ละหน่วยงานมาให้ความรู้เกี่ยวกับการดูแลสุขภาพแก่แรงงานไทย เนื่องจากอาชีพเก็บผลไม้ป่าบางครั้งต้องมีโรคจากการถูกยุง เห็บ แมลงในป่ากัด แรงงานจึงต้องได้รับการดูแลทางด้านสาธารณสุข มีหลักประกันสุขภาพ ตลอดจนสวัสดิการและสิทธิประโยชน์ต่าง ๆ เพื่อให้ได้รับความคุ้มครองตามกฎหมายและมีคุณภาพชีวิตที่ดียิ่งขึ้น
นายสุชาติ กล่าวว่า ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ที่ได้มีความห่วงใยแรงงานไทยทุกคนที่มาทำงานในต่างประเทศ เนื่องจากแต่ละคนเป็นเสาหลักของครอบครัวตั้งใจมาทำงานหาเงินส่งกลับเลี้ยงครอบครัวที่ประเทศไทย ซึ่งแต่ละปีมีรายได้ส่งกลับเพื่อพัฒนาประเทศเป็นจำนวนมาก ในวันนี้ท่านจึงมอบหมายให้ผมและคณะได้เดินทางมาเยี่ยมแรงงานไทยที่มาเก็บผลไม้ป่าในประเทศฟินแลนด์ เพื่อต้องการพบปะพูดคุยสอบถามสารทุกข์สุกดิบ เกี่ยวกับความเป็นอยู่ เนื่องจากแรงงานไทยเหล่านี้ต้องจากบ้านมาทำงานในต่างแดน จึงต้องได้รับการดูแลเพื่อให้สามารถเข้าถึงสิทธิทั้งด้านประกันสุขภาพหากเจ็บป่วยก็จะได้รับการดูแลอย่างเหมาะสม
นายสุชาติ กล่าวต่อว่า กระทรวงแรงงาน ขอขอบคุณท่านเอกอัครราชทูต ณ กรุงเฮลซิงกิ กระทรวงการต่างประเทศ และกระทรวงสาธารณสุข ที่บูรณาการความร่วมมือในการลงพื้นที่เยี่ยมเยียนให้ความรู้แก่แรงงานไทยที่มาเก็บผลไม้ป่าเกี่ยวกับการดูแลสุขภาพของตนเองให้สอดคล้องกับสภาพแวดล้อมในการทำงานและวิถีชีวิตความเป็นอยู่ในครั้งนี้ ในปี 2564 และ ปี 2565 กระทรวงแรงงานได้มีการจัดส่งแรงงานไทยมาทำงานในฟินแลนด์จำนวน รวมทั้งสิ้น 7,902 คน ส่วนใหญ่เป็นกลุ่มเกษตรกร คนเก็บผลไม้ป่า คนงานในฟาร์ม คนทำสวน รองลงมาเป็นกุ๊ก พ่อครัวอาหารไทย ซึ่งในแต่ละปีแรงงานเหล่า
วันเสาร์ที่ 3 กันยายน 2565
จ.สระบุรี จัดมหกรรม “อาหารเป็นยา วิถีชุมชน เพื่อคนสระบุรี”
รัฐมนตรีช่วยว่าการกระทรวงสาธารณสุข เปิดงานมหกรรมอาหารเป็นยา วิถีชุมชน เพื่อคนสระบุรี กระตุ้นประชาชนใช้สมุนไพรพื้นบ้านประกอบอาหารเพื่อการดูแลสุขภาพ ป้องกันกลุ่มโรคไม่ติดต่อ (NCDs) และส่งเสริมการปลูกพืชสมุนไพร สร้างรายได้ สร้างเศรษฐกิจ
รัฐมนตรีช่วยว่าการกระทรวงสาธารณสุข เปิดงานมหกรรมอาหารเป็นยา วิถีชุมชน เพื่อคนสระบุรี กระตุ้นประชาชนใช้สมุนไพรพื้นบ้านประกอบอาหารเพื่อการดูแลสุขภาพ ป้องกันกลุ่มโรคไม่ติดต่อ (NCDs) และส่งเสริมการปลูกพืชสมุนไพร สร้างรายได้ สร้างเศรษฐกิจให้กับคนในชุมชนอย่างยั่งยืน
วันนี้ (3 กันยายน 2565) ที่ ศูนย์OTOP Complex พุแค จังหวัดสระบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดงานมหกรรมอาหารเป็นยา วิถีชุมชน เพื่อคนสระบุรี พร้อมมอบป้าย “อาหารเป็นยา” ให้แก่ร้านอาหารที่มีเมนูสมุนไพรชูสุขภาพ จำนวน 35 ร้าน โดยมี นายแพทย์ไพจิตร์ วราชิต ประธานที่ปรึกษารัฐมนตรีช่วยว่าการกระทรวงสาธารณสุข นพ.พูลลาภ ฉันทวิจิตรวงศ์ ผู้ตรวจราชการกระทรวงสาธารณสุข เขตสุขภาพที่4นายเอกพร จุ้ยสำราญ รองผู้ว่าราชการจังหวัดสระบุรี นายแพทย์กฤษณ์ สกุลแพทย์ นายแพทย์สาธารณสุขจังหวัดสระบุรี ภาคีเครือข่ายทั้งภาครัฐ เอกชน และประชาชน เข้าร่วมงาน
ดร.สาธิต กล่าวว่า ปัจจุบันคนไทยจำนวนมากเจ็บป่วยด้วยกลุ่มโรคไม่ติดต่อ (NCDs) ซึ่งเกิดจากนิสัยหรือพฤติกรรมการดำเนินชีวิตที่เป็นปัจจัยเสี่ยง เช่น การบริโภคอาหารหวานจัด เค็มจัด ไขมันสูง ขาดการออกกำลังกาย ดื่มเครื่องดื่มแอลกอฮอล์ สูบบุหรี่ เป็นต้น ซึ่งจากการสำรวจพฤติกรรมสุขภาพของคนไทยในปี 2560 – 2564 พบคนไทยเกินครึ่งกินผักไม่เพียงพอ การกินน้ำตาลและไขมันมีแนวโน้มสูงขึ้น ทำให้เกิดภาวะน้ำหนักเกิน โรคอ้วน และไขมันในเลือดสูง ซึ่งเรื่องดังกล่าวสามารถป้องกันและแก้ไขได้ด้วยการปรับเปลี่ยนพฤติกรรมและใช้ชีวิตแบบสมดุล กระทรวงสาธารณสุข จึงมีนโยบายขับเคลื่อน โครงการ “อาหารเป็นยา” เพื่อกระตุ้นให้ประชาชนได้นำสมุนไพรที่มีในแต่ละท้องถิ่นมาใช้ประกอบอาหารหรือเครื่องดื่ม เป็นการดูแลสุขภาพตนเองเบื้องต้น ลดปัจจัยเสี่ยงของการเกิดโรค รวมถึงในช่วงสถานการณ์โควิด 19 ประชาชนมีความต้องการอาหารที่จะช่วยเสริมสร้างระบบภูมิคุ้มกันของร่างกายให้แข็งแรง โครงการ“อาหารเป็นยา” จึงเป็นทางเลือกหนึ่งสำหรับประชาชน ในการเลือกรับประทานอาหารสุขภาพที่มีส่วนประกอบของสมุนไพรเพื่อทำให้ร่างกายแข็งแรง
ดร.สาธิตกล่าวต่อว่า จังหวัดสระบุรี ได้รับคัดเลือกให้เป็นเมืองสมุนไพร 1 ใน 14 จังหวัดนำร่องของประเทศ มีการดำเนินงานอย่างครบวงจรต่อเนื่องมาจนถึงปัจจุบัน รวมทั้งยังเป็นจังหวัดนำร่องโครงการอาหารเป็นยา ซึ่งได้รับความร่วมมือจากทุกภาคส่วน ทั้งรัฐ เอกชน ผู้ประกอบการในพื้นที่ ร่วมกันสร้างและรวบรวมองค์ความรู้ตามวิถีชีวิตของชาวสระบุรี การบริโภคอาหารเพื่อสุขภาพผ่านช่องทางE-book รวมถึงส่งเสริมการปลูกสมุนไพร สร้างอาชีพ สร้างรายได้ สร้างความเข้มแข็งให้กับชุมชนและสังคมจังหวัดสระบุรีอย่างยั่งยืน โดยภายในงานมีกิจกรรม อาทิ การเสวนาวิชาการ การบรรยายและสาธิตการปรุงอาหารสมุนไพร บูธความรู้ทางวิชาการ บูธจำหน่ายสินค้าอาหารเป็นยา และการสาธิตชุดความรู้อาหารเป็นยาวิถีชุมชนเพื่อคนสระบุรี รวม 35 บูธ
“ขอให้ใช้จุดแข็งของประเทศไทย ที่มีทั้งพืชผัก ผลไม้ สมุนไพรหลากหลายในท้องถิ่น นำมาปรุงเป็นอาหารเพื่อสุขภาพ สร้างภูมิคุ้มกันให้กับร่างกาย พร้อมทั้งถ่ายทอดข้อมูลให้กับประชาชน รวมถึงผู้เข้ามาท่องเที่ยวเชิงสุขภาพ เพื่อสร้างมูลค่าทางเศรษฐกิจด้านการท่องเที่ยว โดยกระทรวงสาธารณสุขจะขยายโครงการอาหารเป็นยาให้ครอบคลุมทั่วประเทศต่อไป “ ดร.สาธิตกล่าว
************************************** 3 กันยายน 2565